SAND  OPLYSNING   ER  KUNDSKAB  OM  TINGENE  SOM   DE  ER 


NUMMER    10 


15.  MAJ  1921 


70.  AARGANG 


DEN   GAMLE  AF  DAGE. 

Uddrag  af  en  Tale  af  Ældste  Orson  Pratt. 
Fra  »The  Times  and  Seasons«  1843. 


Jeg  blev  ved  at  se,  indtil  Stole  blev  sat  frem,  og  den  Gamle 
af  Dage  satte  sig;  hans  Klæder  var  hvide  som  Sne,  og  Haaret 
paa  hans  Hoved  som  ren  Uld,  hans  Stol  var  Ildsluer,  Hjulene 
brændende  Ild. 

En  Strøm  af  Ild  brød  frem  og  gik  ud  fra  ham;  tusinde 
Gange  Tusinde  tjente  ham,  og  ti  tusinde  Gange  ti  Tusinde 
stod  for  ham;  Retten  blev  sat,  og  Bøgerne  opladte. 

Jeg  vedblev  at  se  Synerne  om  Natten,  og  se,  med  Himme- 
lens Skyer  kom  der  En  som  en  Menneskens  Søn,  og  han  kom 
lige  hen  til  den  Gamle  af  Dage  og  blev  ført  frem  for  ham. 

Og  ham  blev  givet  Magt  og  Ære  og  Rige,  og  alle  Folk, 
Stammer  og  Tungemaal  skulde  tjene  ham;  hans  Herredomme 
er  et  evigt  Herredømme,  som  ikke  forgaar,  og  hans  Rige  et 
uforkrænkeligt.  (Dan.  7.  Kap.) 

Hvem  er  den  Gamle  af  Dage?  Dette  Spørgsmaal  er  ofte 

blevet  fremsat  af  Bibellæsere,  især  de,  der  har  gjort  Daniels 
Profeti  til  Genstand  for  deres  Betragtninger.  Selv  den  mest 
overfladiske  Læser  maa  have  bemærket,  at  den  Gamle  af  Dage 
er  en  af  de  fornemste  Personligheder,  der  fremstilledes  for 
Daniel,  medens  han  var  henrykt  i  sit  profetiske  Syn.  Daniel 
var  tidligere  bleven  noje  bekendt  med  Verdens  Fremtids- 
historie.  Han  havde  set  Nationers  og  Rigers  Opkomst, 
Fremgang  og  Undergang.  Fire  mægtige  Monarkier,  der  skulde 
herske  over  hele  Jorden,  havde  efter  hinanden  passeret  for- 
håns Blik.  I  et  tidligere  Syn  havde  han  set  det  sidste  af  disse 
Monarkier  blive  delt  i  mindre  Riger,  og  tilsidst,  efter  at  han 
havde  set  de  forskellige  Regeringsformer  i  Verden  fra  hans 
Dage  og  ned  til  de  sildigste  Slægter,  og  efter  at  have  set  deres 
Fordærvelse  og  store  Ugudelighed,  skuede  han  længere  ned 
ad  Tidens  Strøm  og  saa  et  femte  Rige  blive  oprettet,  hvilket 
skulde  herske  over  hele  Jorden  i  Retfærdighed.  Han  saa,  at 
dette  sidste  Rige,  i  Stedet  for  at  udspringe  fra  dem,  der  forhen 
havde  Magten  formedelst  Menneskers  taabelige  Ærgerrighed, 
derimod  blev  oprettet  af  Himmelens  Gud,  og  for  dette  maatte 
alle  andre  Riger  vige,  indtil  der  ikke  længere  fandtes  noget 
Sted  for  dem.  Disse  store  Begivenheder,  der  viste  sig  for  ham 
i  Synet,  var  uden  Tvivl  beregnede  paa  at  vække  Ønsket  hos 
ham  om  at  blive  endnu  mere  kendt  med  Fremtiden,  fornem- 
melig med  Hensyn  til  Guds  Riges  Organisation  og  Grundlæg- 
gelse, saa  at  han  tilsidst  skulde  svinge  Scepteret  over  hele 
Jorden.  Den  store  Jehovah,  som  altid  er  rede  til  at  opfylde  de 
Mænds  Ønsker,  der  i  Oprigtighed  tjener  ham,  behagede  at  af- 
slore  mere  af  det,  der  stod  i  Forbindelse  med  Indførelsen  af 
hin  herlige  Æra,  da  de  Hellige  skulde  regere.  Profeten  blev 
atter  henrykt  i  et  Syn  og  saa  først,  hvad  han  tidligere  havde 
set,  og  da  han  nu  ved  sin  Erfaring  var  blevet  mere  beredt  og 
var  blevet  oplyst  af  Sandhedens  Aand,  blev  hans  Synskreds 
betydeligt  udvidet. 

I  dette  mærkværdige  Syn  saa  han  den  Gamle  af  Dage  i 
stor  Magt  og  Majestæt;  han  var  omgiven  af  utallige  Millioner 

fra  de  himmelske  Verdener;  et  stort  Raad  blev  organiseret 
paa  Jorden,  over  hvilket  han  forte  Præsidiet;  Bøgerne  blev 
opladte,  og  blandt  de  vigtigste  Beretninger,  der  fremlagdes  for 
ham,  var  den  at  dømme  nogle  af  de  fordærvede  Magter  paa 
Jorden  og  ligeledes  at  overdrage  de  Hellige  større  Magt,  saa 
de  kunde  berede  sig  til  Modtagelsen  af  deres  store  Konge, 
Menneskets  Søn,  der  skulde  komme  og  tage  Riget  i  Besiddelse 
og  regere  i  sit  Folks  Midte  i  Herlighed  og  Glans  evindelig. 
Efter  at  have  sendt  den  Gamle  af  Dage  og  Medlemmerne  af 
det  store  Himmelraad  som  Sendebud  for  at  sætte  enhver  Ting 
i  behørig  Orden,  lader  den  store  Konge  sig  tilsidst  tilsyne  i 
Himmelens  Skyer.  Han  kommer  i  kongelig  Pragt  og  i  sin  Væl- 
des Storhed  til  den  Gamle  af  Dage,  som  overleverer  Riget 
i  hans  Hænder,  og  fra  den  Stund  af  tjener  og  lyder  alle  Na- 
tioner, Folkeslag  og  Tungemaal  ham.  O  herlige  Tid!  O  glade 
Dag!  Hvor  maa  ikke  disse  henrivende  Syner  have  frydet  Da- 
niels Hjerte  under  hans  lange  Fangenskab.  Og  hvor  velsignet 
og  hvor  usigelig  lykkelig  vil  ikke  det  Folk  være,  som  bor  paa 
Jorden  paa  hin  Dag? 

Men  hvem  er  denne  Gamle  af  Dage,  som  indtager  en  saa 
fremragende  og  vigtig  Plads  i  de  sidste  Dages  store  Raad,  og 
som  til  Slutning  overgiver  Riget,  organiseret  og  fuldt  beredt, 
i  den  store  Konges  Haand?  Det  kan  ikke  være  Guds  Søn,  thi 
han  kommer  senere  hen  til  den  Gamle  af  Dage.  Det  kan  ikke 
være  Faderen,  thi  dersom  de  Hellige  var  beredt  til  at  frem- 
træde for  ham  og  at  sidde  i  Raad  med  ham,  vilde  de  ogsaa 
være  beredt  til  at  mode  Sønnen,  da  Faderens  og  Sønnens 
Herlighed  er  ens.  Hvem  kan  det  da  være?  Lad  os  overveje 
et  Øjeblik.  —  »Den  Gamle  af  Dage!«  —  Det  maa  være  en 
meget  gammel  Person,  sandsynligvis  den  allerældste  Mand, 
der  levede  i  Tiden,  og  som  maaske  deraf  har  faaet  dette  Navn 
til  Adskillelse  fra  alle  andre,  som  levede  efter  ham.  Men  tak- 
ket være  Gud,  den  Almægtige,  thi  han  har  ikke  ladet  sine  Hel- 
lige i  Uvished  om  denne  Person,  men  har  oprejst  en  Profet, 
ved  hvem  han  har  aabenbaret  denne  Hemmelighed.  Saaledes 

behover  de  Hellige  ikke  at  være  i  Mørke  med  Hensyn  til  de 
store  Tildragelser  i  de  sidste  Dage. 

Den  Gamle  af  Dage  er  Adam,  Menneskeslægtens  Stam- 
fader. Han  har  en  Mission  at  udfore  til  Gavn  for  sine  Børn  i 
de  sidste  Tider.  Ligesom  han  udførte  sin  første  Mission  paa 
Jorden  i  Begyndelsen  af  den  forste  Uddeling,  saaledes  vil  han 
ogsaa  fuldbyrde  en  Mission  i  Slutningen  af  den  sidste  Ud- 
deling. I  den  forste  præsiderede  han  kun  over  faa;  i  den  sidste 
vil  han  præsidere  over  Millioner. 

I,  Babylons  Vise,  fortæl  hvem  er  han, 
som  oplader  Bøgerne?  Svar,  hvis  I  kan. 
Naar  Stolene  sættes,  og  Dommen  den  staar? 
Der  gættes  paa  Jesus,  og  Æren  han  faar; 
men  vid,  at  hans  Komme  i  Tiden  gik  hen, 
og  ældre  end  ham  er  jo  Tusinder  Mænd. 

Nej,  Babylons  Vise  og  Lærde  paa  Jord, 
I  staa  udi  Morke  med  Daniels  Ord; 
men  Joseph,  Profeten,  han  tydet  dem  har, 
den  Gamle  af  Dage  er  Adam,  vor  Fa'r, 
for  Slægten  en  Fyrste  og  stor  Patriark, 
hans  Navn  det  er  Mikael  paa  Sejerens  Mark. 


DEN  APOSTOLSKE  MYNDIGHED. 

Det  er  almindeligt  kendt,  at  Kristenheden  sædvanligvis 
deles  i  to  Klasser.  Den  ene  hævder  bestemt  at  have  en  Organi- 
sation, der  er  bevaret  ubrudt  og  uændret  fra  Kristi  Tid  indtil 
vore  Dage.  De,  der  er  Tilhængere  af  denne  Gruppe,  kaldes  som 
bekendt  Romersk-Katolske  eller  Græsk-Katolske.  De  øvrige 
Kristne  hører  til  den  Gruppe,  der  kaldes  Protestanter.  De  pro- 
testerer imod  Eksistensen  af  nogen  som  helst  apostolsk  Efter- 
følgelse fra  Kristi  Dage.  De  protesterer  imod  Katolikkernes 

Synspunkt  og  gor  gældende,  at  hvad  de  end  er  begyndt  med 
for  Aarhundreder  tilbage,  saa  har  de  mistet  det  i  Tidernes 
Lob  og  er  faldet  fra,  baade  i  Lære,  i  Praksis  og  i  Organisation. 
Paa  den  anden  Side  siger  vore  katolske  Brødre  til  Protestan- 
terne —  hvortil  de  forovrigt  ogsaa  regner  Jesu  Kristi  Kirke 
af  Sidste  Dages  Hellige  —  at  dersom  det,  som  Kristus  gav 
til  Menneskene,  nemlig  Præstedommet,  Ordinancerne  og  Kir- 
kens Organisation,  er  gaaet  tabt,  da  er  der  kun  een  Maade, 
hvorpaa  det  kan  genvindes,  nemlig  ved  Gengivelsen  af 
den  guddommelige  Myndighed,  som  Apostlene  besad  i  for- 
dums Tid. 

For  saa  vidt  er  Jesu  Kristi  Kirke  af  Sidste  Dages  Hellige 
egentlig  enig  med  begge  Parter,  uden  at  dette  synes  at  behage 
nogen  af  dem.  Vi  indtager  en  lignende  Stilling  som  vore  pro- 
testantiske Brødre,  idet  vi  siger,  at  da  Peter  var  i  Rom,  ind- 
satte han  maaske  en  Forstander  eller  Præsident  for  Menig- 
heden der,  men  det  var  paa  ingen  Maade  hans  Hensigt  at 
ordinere  denne  Mand  som  sin  Efterfølger,  som  Apostel. 

Men  vi  indtager  samme  Standpunkt  overfor  Protestanter- 
nes Kirkeorganisation,  som  vore  katolske  Brødre  gør.  Vi  tæn- 
ker med  Glæde  tilbage  paa  den  Reformation,  der  endte  som 
en  Revolution,  thi  det  var  oprindelig  Luthers  og  hans  Venners 
Mening  kun  at  reformere  hele  Præstedømmet  og  Kirkeorgani- 
sationen indenfor  Katolicismens  Rammer.  Da  de  imidlertid 
ikke  fandt  tilstrækkelig  Forstaaelse,  saa  de  sig  en  Dag  over- 
mandede, udstødte  og  banlyste  af  deres  Kirke.  Da  satte  de 
sig  med  Luther  i  Spidsen  imod  den  pavelige  Myndighed,  og 
fra  dette  Øjeblik  var  Reformationen  blevet  til  en  aandelig 
Revolution.  Verden  skylder  Martin  Luther  Tak  for,  at  han  saa 
dristigt  traadte  i  Skranken  for  den  aandelige  Frihed  blandt 
Menneskene;  men  vi  er  enige  med  Katolikkerne  i,  at  naar 
Protestanterne  vægrede  sig  ved  at  anerkende  Pavens  apo- 
stolske Myndighed,  kunde  deres  eget  Standpunkt  først  blive 
holdbart,  naar  de  selv  besad  en  sand  og  ægte  apostolsk  Auto- 
ritet. 

Dog  er  det  ikke  vor  Hensigt  at  forklejne  Protestanternes 
hæderlige  Anstrengelser  for  at  vende  tilbage  til  Kirkens  op- 
rindelige rene  Former,  thi  det  er  vor  Opfattelse,  at  de  udret- 
tede saa  meget,  som  det  var  dem  muligt  med  del  Lys  og  den 
Kundskab,  de  var  i  Besiddelse  af. 

I  den  Forbindelse  er  det  af  Interesse  at  vide,  at  det  var 
Luthers  egentlige  Ønske,  at  Neddyknings-Daaben  skulde  gen- 
optages, men  al  Kirkemøderne  ikke  gav  dette  sin  Tilslutning, 
hvorfor  Bestænkelsen  blev  bibeholdt.  Imidlertid  kom  det  in- 
denfor Protestanternes  Række  til  fortsatte  Stridigheder  om 
mange  vigtige  Sporgsmaal,  saasom  Barnedaaben,  Nadveren 
etc.  Derved  opstod  de  talrige  Sekter,  kendte  som  Calvinister, 
Zwinglianere,  Anafikanere  og  siden  Baptister,  Metodister,  Ad- 
ventister, Congregationalister,  Presbyterianere  o.  m.  fl.  Og 
saaledes  er  Verden  blevet  ved  med  at  foroge  Antallet  af  Troes- 
bekendelser,  indtil  de  kunde  tælles  i  Hundredevis,  hver  med 
sine  egne  Meninger  om  og  Fortolkninger  af,  hvad  der  er  af 
Betydning,  og  hvad  der  ikke  er  det. 

Midt  i  denne  Forvirring  fremstod  Joseph  Smith,  der  ved 
at  læse  Jakobs  forjættede  Ord:  »Dersom  nogen  mangler  Vis- 
dom, han  bede  til  Gud,  og  det  skal  blive  givet  til  ham«,  havde 
fundet  en  Vej  ud  af  dette  aandelige  Morke,  idet  han  anraabte 
Gud  om  Oplysning,  om  Lys  i  Morket,  og  fik  dette  gennem 
Aabenbaring.  Ja,  han  blev  den,  gennem  hvem  det  hellige 
Præstedomme,  den  rene  Lære  og  den  sande  og  fuldkomne  Or- 
ganisation af  Jesu  Kristi  Kirke  blev  gengivet  til  Jorden  i  disse 
de  sidste  Dage.  Der  hersker  i  vor  Kirke  ikke  den  Tvivl  og  den 
Splid,  som  er  saa  almindelig  indenfor  de  protestantiske  Sam- 
fund, thi  vi  er  i  Besiddelse  af  den  Myndighed,  som  den  ka- 
tolske Kirke  mangler. 

PRÆSIDENT  C.  D.  FJELDSTED. 

Daniel  Christian  Fjeldsted,  en  af  de  forste  syv  Præsidenter 
over  de  Halvfjerds,  blev  født  den  20.  Februar  1829  i  Sundby - 
vester  paa  Øen  Amager  ved  København.  Hans  Forældre  til- 
hørte Arbejderklassen,  og  han  lærte  derfor  tidligt  at  arbejde 
og  blev  Jernstøber  af  Profession.  Da  han  var  ti  Aar  gammel, 
mistede  han  sin  Fader,  og  maatte  nu  efter  bedste  Evne  i  denne 
tidlige  Alder  hjælpe  til  at  understotte  sin  Moder.  20  Aar  gam- 
mel giftede  han  sig,  og  i  Aaret  1851  hørte  han  forste  Gang 
Evangeliet  blive  forkyndt  af  Samuel  Hansen,  en  Medarbejder 
paa  det  Støberi,  hvor  han  selv  arbejdede.  Han  blev  indlemmet 
i  Kirken  den  20.  Februar  1853. 

Broder  Fjeldsted  begyndte  straks  at  vidne  for  sine  Med- 
arbejdere om  Evangeliet;  men  dette  havde  til  Følge,  at  han 
blev  afskediget  midt  om  Vinteren,  hvad  der  under  saadanne 
Omstændigheder  var  det  samme  som  at  sige:  »Du  skal  sulte.« 
Herren  aabnede  dog  snart  Udvej  for  ham,  thi  han  fik  Arbejde 
paa  et  andet  Støberi,  og  her  var  det,  at  en  norsk  Mand,  Carl 
Fjeld,  kom  til  arbejde  sammen  med  ham,  og  af  Fjeldsted  blev 
overbevist  om  Sandheden  af  Evangeliet.  Carl  Fjeld  blev  det 
forste  Medlem  af  Jesu  Kristi  Kirke  i  Norge  og  den  forste  For- 
stander for  Kristiania  Gren. 

Kort  efter  at  Broder  Fjeldsted  indtraadte  i  Kirken,  blev  han 
ordineret  til  det  mindre  Præstedømme  og  beskikket  til  at 
virke  som  Hjemmemissionær  paa  Amager,  og  der  blev  jævn- 
lig afholdt  Forsamlinger  i  hans  eget  Hus  og  andre  Steder,  ofte 
under  megen  Forstyrrelse  og  Optojer  af  Pøbel. 

I  en  Konference,  som  blev  afholdt  i  Kobenhavn  den  25. 
Juli,  blev  Broder  Fjeldsted  ordineret  til  Ældste  og  beskikket 
til  Missionær  i  Københavns  Konference;  Aaret  efter  blev  han 
beskikket  til  at  præsidere  over  Aalborg  Konference,  hvor  han 
udforte  et  stort  Arbejde  i  de  to  Aar,  han  havde  denne  Stilling. 
I  Aaret  1858  emigrerede  han  tilligemed  sin  Familie  til  Utah 
og  kom  til  at  bo  i  Sukker- Ward,  lidt  udenfor  Salt  Lake  Citv. 

hvor  han  ligesom  alle  fattige  Emigranter  maatte  tage  fat  paa 
haardt  Arbejde  for  at  ernære  sin  Familie. 

Den  5.  Februar  1859  blev  han  ordineret  til  Medlem  af  de 
Halvfjerds'  Quorum  og  i  Aaret  1867  kaldet  og  sendt  paa  Mis- 
sion til  Skandinavien  tillige  med  nogle  andre  Brødre,  der  alle 
rejste  de  1000  Mil  med  Oksebefordring  over  Bjerge  og  Sletter; 
denne  Rejse  varede  8  Uger.  Ved  Ankomsten  til  København 
blev  han  igen  beskikket  til  at  præsidere  over  Aalborg  Konfe- 
rence; senere  blev  han  beskikket  som  omrejsende  Ældste  i  de 
skandinaviske  Lande  under  Præsident  N.  C.  Flygare  og  kom 
tilsidst  (paa  denne  Mission)  til  at  præsidere  over  Kristiania 
Konference,  indtil  han  1870  blev  løst  fra  sin  Mission  og  rejste 
hjem.  To  Aar  efter  sin  Hjemkomst  blev  han  kaldet  til  at  virke 
som  Missionær  blandt  Skandinaverne  i  den  nordlige  Del  af 
Utah  og  flyttede  derfor  til  Logan  i  Cache  Dalen,  hvor  hans 
Hjem  var  indtil  hans  Død. 

I  Aaret  1881  blev  han  kaldet  af  Præsident  John  Taylor  til 
at  gaa  som  Missionær  til  Skandinavien,  denne  Gang  for  at 
præsidere  over  hele  den  skandinaviske  Mission,  og  efter  at 
have  opfyldt  dette  Kald  i  to  og  et  halvt  Aar,  kom  han  tilbage 
til  Utah  i  1884  og  blev  da  af  Præsident  Woodruf f  ordineret  til 
en  af  de  syv  Præsidenter  over  de  Halvfjerds. 

I  1886  blev  han  igen  kaldet  til  at  udføre  en  Mission  til 
Skandinavien  for  at  afløse  Præsident  Flygare  og  var  borte  fra 
sit  Hjem  i  fire  Aar,  saa  længe  varede  denne  Mission.  Ved  sin 
Hjemkomst  fandt  han  Virksomhed  nok  blandt  de  Halvfjerds; 
han  rejste  omkring  i  de  forskellige  Byer  og  Settlementer  for 
at  ordne  dem  og  oplyse  Brødrene  om  deres  Pligter;  paa  den 
Maade  var  al  hans  Tid  optaget,  indtil  han  i  1897  blev  kaldet 
til  at  udføre  en  speciel  Mission  til  Byen  Chicago  sammen  med 
andre  Brødre;  det  lykkedes  dem  samme  Aar  at  faa  en  Gren  af 
Kirken  organiseret  der,  og  denne  bestod  for  det  meste  af  Skan- 
dinaver. 

I  April  1901  begav  han  sig  paa  sin  sidste  Mission  til  Skan- 
dinavien, men  kom  tilbage  med  nedbrudt  Helbred  og  afgik 
ved  Døden  den  23.  December  1905. 


C.  D.  FJELDSTED. 

Han  var  ved  sin  fulde  Bevidsthed  til  det  sidste  Øjeblik  og 
imodesaa  Enden  paa  sin  jordiske  Lobebane  i  flere  Uger  med 
fuldkommen  Sindsro  og  Længsel  ved  Tanken  om  det  glæde- 
lige Mode  hinsides  Sloret,  hvor  saa  mange  af  hans  Medarbej- 
dere og  trofaste  Venner  allerede  befandt  sig. 

Hinsides  denne  Taaredal 

med  Sorg  og  Strid  og  Ve, 

hinsides  denne  Smertensdal 

et  bedre  Hjem  Du  se. 

Saa  græd  ej  mer',  se  hist  igen 

i  Aandens  Hjem  hver  elsket  Ven. 


FORAARSKONFERENCEN  I  AARHUS. 

Konferencen  aabnedes  Lordag  Aften  den  16.  April  med 
Sang  samt  Bon  af  Jens  Christensen  fra  Randers.  Esbjerg 
Gren  blev  repræsenteret  af  Ældste  Elis  Tronier,  Randers 
Gren  af  Ældste  Orla  Nielsen,  Odense  Gren  af  Ældste  Hans 
C.  Hansen,  Silkeborg  Gren  af  Ældste  Emil  Thomsen  og  Aarhus 
Gren  af  Præsident  Lauritz  Larsen.  Ældsterne  William  Pe- 
tersen, Thorleif  Jacobsen,  Joseph  Monsen  og  John  H.  Jor- 
gensen  bar  deres  Vidnesbyrd.  Modet  sluttedes  med  Sang  og 
Taksigelse  af  L.  Larsen,  Odense. 

Konferencen  fortsattes  Sondag  Formiddag  Kl.  10,  hvor 
Søndagsskolen  udforte  et  meget  interessant  Program  under 
Ledelse  af  Skolens  Forstander  R.  B.  Rasmussen.  Modet  Son- 
dag Eftermiddag  aabnedes  med  Sang  og  Bon  af  Ældste  N.  P. 
Thomsen.  Ældsterne  Jørgensen,  Jens  Christensen,  Helgo  Jen- 
sen, L.  C.  Larsen,  Ernest  Jensen,  Niels  Jensen,  Johannes  Ras- 
mussen og  Orla  Nielsen  bar  deres  Vidnesbyrd.  Derefter  blev 
Kirkens  Generalautoriteter  foreslaaet  til  Opholdelse,  samt  fol- 
gende  Funktionærer  i  Konferencen:  som  Præsident  for  Aarhus 
Konference  o«  Forstander  for  Aarhus  Gren   Lauritz  Larsen 

med  N.  Jensen  og  Ernest  Jensen  som  Raadgivere;  som  For- 
stander for  Esbjerg  Gren  Elis  Tronier  med  Joseph  Monsen 
og  Anton  Jørgensen  som  Raadgivere;  som  Forstander  for 
Randers  Gren  Hans  C.  Hansen  med  Johannes  Rasmussen  og 
Jens  Christensen  som  Raadgivere;  som  Forstander  for  Odense 
Gren  William  Petersen  med  L.  C.  Larsen  og  Viggo  Christensen 
som  Raadgivere;  som  Forstander  for  Silkeborg  Gren  Emil 
Thomsen  med  J.  C.  M.  Karlsen  og  Johannes  Bredahl  som 
Raadgivere.  Modet  sluttedes  med  Sang  og  Taksigelse  af  Emil 
Thomsen. 

Modet  Sondag  Aften  aabnedes  med  Salmen:  »Blomstre 
som  en  Rosengaard«.  Bon  af  Hans  C.  Hansen.  Ældsterne  Lars 
Fredrickson,  Elis  Tronier  og  John  H.  Jorgensen  talte  om 
Evangeliets  evige  Principper.  Salmen:  »O,  sig,  hvad  er  Sand- 
hed«, blev  sunget.  Missionspræsident  Carl  E.  Peterson  talte 
om  Joseph  Smith  som  en  sand  Guds  Profet,  og  om  Moses  som 
Profet  og  Verdens  store  Lovgiver  og  Organisator.  Modet  slut- 
tedes med  Sang  og  Taksigelse  af  Mads  Johansen. 

Mandag  Aften  aabnedes  Modet  med  Sang  og  Bon  af  Elis 
Tronier.  Missionspræsidenten  omtalte  Sondagsskolens,  Ung- 
domsforeningens og  den  kvindelige  Hjælpeforenings  store  Op- 
gave. Modet  sluttedes  med  en  Sang.  Taksigelse  af  Præsident 
Lauritz  Larsen. 

Tirsdag  Aften  sluttedes  Konferencen  med  et  interessant 
Program  samt  Forfriskninger,  arrangeret  af  »Den  kvindelige 
Hjælpeforening«  og  »Ungdomsforeningen«. 

Arihur  Nielsen,  Skriver. 


NOTITS. 


Nephi  Andersens  Fortælling  »Hinsides  Arsareth«,  som  vi 
paabegyndte  i  »Skandinaviens  Stjerne«  den  1.  Februar  1920, 
har  grundet  paa  Forglemmelse  fra  vor  Side  været  afbrudt  i 
nogen  Tid;  den  genoptages  og  afsluttes  nu  i  dette  Nummer. 
Historien  er  jo  i  sig  selv  meget  interessant  og  fængslende,  vi 
overlader  til  Læseren  at  bedomme  dens  Sandsvnlighed. 


1G0 
HINSIDES  ARSARETH. 

(Fortsat  fra   Side  359,  forrige  Aargang). 

Hvorledes  skal  jeg  bedst  beskrive  det  vidunderlige  Folk, 
jeg  nu  lever  iblandt,  og  det  mærkelige,  der  hændte  mig  her- 
oppe? 

Paa  Grund  af  den  lange,  mørke  Nat  bor  Folket  i  tæt  be- 
byggede Byer,  hvor  Tusinder  lever  i  Fællesskab,  hver  Fa- 
milje  adskilt,  men  det  hele  er  dog  som  et  stort  patriarkalsk 
Samfund.  Om  Sommeren  bor  alle  ude  i  det  varme  Sollys,  og 
om  Vinteren  gaar  Børnene  i  Skole,  og  Arbejderne  virker  i  de 
talrige  Værksteder  og  Fabrikker.  Jeg  havde  sluttet  mig  til 
Josephs  og  hans  Hustru  Bethrahs  Familje.  De  og  deres  to 
Børn,  David  og  Rachel,  var  meget  venlig  mod  mig,  skønt 
jeg  var  en  Fremmed.  Ofte  sang  jeg  mit  Hjemlands  Sange  for 
dem,  og  de  lyttede  med  Undren  til  de  fremmede  Ord  og  de 
blide  Melodier. 

Fader  Joseph,  som  jeg  kaldte  ham,  er  Formand  paa  et 
Værksted,  men  tillige  en  fremragende  Mand  i  religiøse  An- 
liggender. Jeg  har  med  Forbavselse  hørt  hans  Beretninger 
om  hans  Folks  Udvandring  fra  Palæstina  paa  Abrahams  Tid, 
og  hvorledes  det  trofast  har  bevaret  Herrens  Ord  hos  sig.  .  . 
(Her  har  Lon  Merton  øjensynlig  udeladt  en  Del  af  sin  Be- 
retning.) 

Solen  skinner  ind  gennem  Vinduet,  og  Rachel  er  her. 

»Du  vilde  fortælle  mig  om  Dronning  Esther,«  sagde  hun. 

»Dronning  Esther  —  naah,  ja  — .«  Jeg  huskede,  at  jeg 
havde  lovet  hende  Historien.  Det  var  før  jeg  havde  læst  den 
i  Biblen;  men  efter  at  jeg  havde  læst  den,  ønskede  jeg  ikke 
at  fortælle  den  unge  Pige  den.  Hun  rejste  sig  op  og  gik  hen 
imod  mig.  Hun  var  som  en  anden  Rebekka  ved  Brønden,  lige- 
saa  yndefuld,  ligesaa  smuk,  med  hendes  dejlige  sorte  Haar 
og  dybe,  brune  Øjne.  David,  hendes  Broder,  kom  ind  i  Stuen. 
Hvilken  kraftig,  ung  Mand  han  var  blevet.  Vi  holder  meget 
af  hinanden,  vi  er  blevet  uadskillelige,  thi   i  mine  Bestræ- 

beiser  for  at  bringe  nogle  af  det  moderne  Samfunds  Opfin- 
delser og  Bekvemmeligheder  til  dette  Folk,  har  han  været 
min  utrættelige  Hjælper. 

»Jeg  har  travlt  nu,  David,«  sagde  jeg  blot.  Han  smilede 
godmodigt,  idet  han  trak  sig  tilbage.  Rachel  vendte  sig  for  at 
folge  ham. 

»Gaa  ikke,  Rachel,«  kaldte  jeg. 

»Men  Du  har  jo  travlt!« 

Jeg  gik  hen  til  hende,  og  tog  hendes  Haand.  »Lad  os  sætte 
os  her,«  sagde  jeg,  »jeg  har  noget  at  sige  Dig.«  Hvad  det  var, 
jeg  vilde  sige,  vidste  jeg  næppe,  men  vi  sad  dog  og  talte  i 
lang  Tid,  talte  og  talte,  thi  David  kom  ikke  tilbage;  dog  kan 
jeg  ikke  skrive  her,  hvad  vi  talte  om,  eller  hvorledes  vi  sagde 
det.  Jeg  vilde  ikke  tilbage  til  mit  Hjemland  for  alt  i  Ver- 
den —  nu. 

Noget  vidunderligt  er  hændt.  For  en  Uge  siden  landede  en 
Flyvemaskine  her.  To  Mænd  var  i  den,  den  ene  saa  syg,  at 
han  døde  straks  efter  Landingen.  Den  anden  er  en  Lands- 
mand —  en  Amerikaner.  Han  har  fortalt  mig  om  den  store 
Verdenskrig  og  har  beundret  det  kultiverede  Folk,  som  han 
fandt  paa  denne  fjerne  Breddegrad.  Han  maa  tilbage,  saa 
snart  Vinden  tillader  det.  For  en  Time  siden  stod  vi  og  be- 
tragtede den  store,  f ugleagtige  Aeroplan,  og  han  sagde:  »Der 
er  en  Plads  til  Dem,  De  maa  hellere  tage  hjem  med  mig.« 

Jeg  saa  paa  ham  og  saa  paa  Maskinen.  »Tænk,  hvilken 
Sensation  De  vilde  gøre.  De  vilde  blive  Verdens  mest  ærede 
og  efterspurgte  Mand!« 

Rachel  kom  ud,  men  da  hun  saa,  at  jeg  var  optaget  af  den 
Fremmede,  gik  hun  ind  igen. 

Flyveren  saa  efter  hende,  dernæst  paa  mig. 

»Tak,  men  jeg  tror,  jeg  bliver,«  sagde  jeg  med  en  taabelig 
Rødmen. 

»Jeg  bebrejder  Dem  det  ikke,«  sagde  han,  »der  er  jo  ikke 
Plads  til  tre  i  Maskinen.« 

Han  floj  af  Sted  alene,  medbringende  disse  Linjer  og  en 

Hilsen  til  min  Slægt.  Jeg  har  dannet  mig  en  Livsfilosofi: 
Lykken  kommer  ikke  ved  at  søge  direkte  efter  den,  men  den 
melder  sig  af  sig  selv  hos  den,  der,  glemmende  sig  selv,  soger 
at  bibringe  andre  den. 

Jeg  har  i  al  Beskedenhed  prøvet  paa  at  anvende  denne 
Sætning  her,  og  det  er  gaaet  udmærket.  Farvel,  Fred  være 
med  Eder  alle! 


PRINCIPPER. 

Principper  er  de  Love,  der  ligger  til  Grund  for  Livet. 

Ligesom  Tyngdeloven  gaar  gennem  enhver  Partikkel  i  Ma- 
terien, fra  Solen  til  Sandkornet,  ligesom  Elektriciteten  gen- 
nemtrænger alt,  saaledes  er  der  visse  Love,  der  for  evig  vir- 
ker i  Begivenhederne  og  i  Menneskenes  Sind. 

At  Ærlighed  er  den  bedste  Politik,  at  Mod  er  Magt,  at 
Oveise  gor  Mester  og  at  Sandheden  altid  hersker  over  Vild- 
farelsen, er  Principper,  der  er  ligesaa  evigtunge  og  uden  Und- 
tagelser som  Kræfterne  i  Planeterne.  De  første  Skridt,  man 
bør  foretage,  naar  man  vil  fremad,  er  at  finde  disse  Princip- 
per, at  tro  paa  dem  og  at  grundlægge  hele  sin  Livsbane  paa 
dem. 

Selv  en  Taabe  tror  paa  et  Princip,  naar  han  ser,  at  det 
virker  til  hans  eget  Gavn.  Den  virkelige  Mand  tror  mest  af  alt 
paa  Ærligheden,  naar  det  synes  klart,  at  en  Usandhed  vilde 
gavne  ham;  han  tror  mest  af  alt  paa  Renlighed,  naar  Urenlig- 
hedens Tillokkelser  gør  stærkest  Indtryk;  han  tror  mest  af  alt 
paa  det  Godes  Magt  til  at  besejre  det  Onde,  naar  Menneskene 
stærkest  raaber  paa  den  grusomme  Gengældelse. 

Principmennesket  styrer  sin  Kurs  efter  Nordstjernen;  i 
Storm  og  Slud  styrer  han  fremad.  Man  drager  kun  Nytte  af  et 
Princip,  naar  man  tror  paa  dets  Uforanderlighed.  Bagved  det 
er  Universets  evige  Vilje,  som  ikke  kan  forbigaas,  narres  eller 
overses.  Rodfæstet  i  Principperne  vokser  Livet  kraftigere  og 

mere  majestætisk  for  hver  Dag,  der  gaar.  Gor  Du,  hvad  der 
er  bekvemt,  eller  hvad  der  er  rigtigt? 

Dersom  Du  ingen  Principper  har,  er  Du  ikke  andet  end 
en  Avne,  som  Vinden  driver  hid  og  did. 


DØDSFALD. 

Broder  Jacob  Jensen,  Skimmede,  afgik  ved  Doden  den  11. 
April  og  blev  begravet  den  19.  April  fra  Tollose  Kirke. 

Ældste  Jens  Madsen,  forhenværende  Forstander  for  Es- 
bjerg Gren,  er  afgaaet  ved  Døden  den  20.  April  1921.  Broder 
Madsen,  der  er  født  den  26.  Januar  1855  i  Seest  ved  Ribe  og 
indlemmet  i  Kirken  den  24.  Marts  1886,  dode  som  en  trofast 
Sidste  Dages  Hellig. 

Soster  Edvarda  Strøm,  Ældste  Arnholt  Strøms  Hustru, 
dode  Onsdag  den  27.  April  1921,  30  Aar  gammel,  paa  Hauke- 
lands  Sygehus  i  Bergen,  og  hun  blev  begravet  den  3.  Maj  fra 
Kirkens  Lokale  i  Vaskerelvsgade  1. 

Mange  af  hendes  Slægtninge  og  Venner  fulgte  hende  til 
hendes  Hvilested. 

Konferencepræsident  Oluf  K.  Karlsen  holdt  i  den  Anled- 
ning en  passende  Tale  i  Lokalet,  og  Ældste  Andreas  Fosse 
talte  ved  Graven.  Graven  indviedes  af  Ældste  Hilmar  Bjorn- 
dal.  Bergens  Sangkor  var  til  Stede  og  sang  udvalgte  Sange. 

Soster  Edvarda  Strom  døde  som  en  trofast  Sidste  Dages 
Hellig.  Hun  efterlader  sig  Mand  og  2  Born. 


Naar  han  ikke  længere  kan  bære  sin  Lærdoms  Byrder,  lad 
ham  da  forlade  sine  Bøger,  sin  Videnskab,  sin  Filosofi  og 
vende  tilbage  til  sig  selv,  og  han  skal  i  sit  Indre  finde  det,  som 
han  sogte  og  ikke  fandt  ude  —  sin  egen  Guddommelighed. 

DIGT. 

Skon  er  Vaaren!  Himmelbaaren 
vækker  den  med  Tryllemagt 
Blomster  mange,  Fuglesange, 
al  Naturens  lyse  Pragt; 
fagre  Drømme,  milde,  ømme, 
kalder  den  i  Sjælen  frem, 
tusind  hulde,  længselsfulde 
Haab  fra  Evighedens  Hjem. 

Skont  er  Livet!  Himmelgivet, 
sødt  i  Kærlighedens  Vaar, 
naar  de  Unge  sammen  sjunge 
om  det  Haab,  der  ej  forgaar; 
Hjemmets  Hygge,  Glædens  Lykke 
klæder  alt  i  Løvsprings  Skrud; 
Somrens  Varme  da  slaar  Arme 
omt  om  Brudgom  og  om  Brud. 

Skon  er  Troen!  Kongebroen 
her  fra  Jord  til  Himmelby, 
Lys  i  Mørke,  Trøst  og  Styrke, 
salig  Fryd  hver  Dag  paany. 
Blomster  mange,  tusind  Sange 
vækker  den  med  Herrens  Røst, 
alt  den  giver,  alt  opliver 
den  til  sildig  Livets  Host. 

E-h. 

